Тәрбиеші - менің сүйікті мамандығым!

Бүлдіршіндермен жұмыс жасаудың үлкен бақыт екенін осы тәрбиеші болып еңбек ете жүріп сезіндім.Басыңда қандайда бір қиыншылық болса да сынбауға, мықты болуға осы кішкентай бүлдіршіндер көп ықпал етеді. «Өзгенің бақытын аялаған, өзінің уақытын аямаған» адам ғана тәрбиеші бола алады. Тәрбиеші жұмысқа уақытпен санаспай өзін ұстаз ретінде емес, тәрбиеші-ана ретінде кірісуі абзал.«Жұмыс уақыты біткенше ғана тобымдағы балалардың өміріне жауаптымын» деп ойлайтын тәрбиешілер қателеседі. Тәрбиеші балаларды бауырына басып ,басын сипап ,еркелететін жерде еркелетіп,ақыл айтып,жан дүниелерін түсінуге тырысса,олар да жақын көріп,анасы сияқты сырын айтып,өз балаңдай боларына күмән жоқ. Өзі де тәрбиелі,мәдениетті, әдепті болу керек. Егер өзі өрескел мінез танытып, балаларға ұрыса берсе, ондай тәрбиеші көздеген мақсатқа жете алмайды. биешінің шеберлігі-бұл балалардың ыңғайын табудың жаңа жолдарын іздестіру ,оларға ықпал ете білу. Балаларға тәрбиелік ықпалдың тиімділігі олармен көбіне дұрыс қарым-қатынас жасай білуіне байланысты, бұл оңай емес. Басқалармен бірден ортақ тіл тауып,араласу қиын. Менің ойымша тәрбиешінің міндеті тәрбиеленушілерді қоғамдық өмірде өз бетімен жұмыс істеуге дағдыландыру, өмірге, болашаққа деген сенімдерін бекіту. Халқымыздың мынадай даналық сөзі бар: «Лашын құсқа ауа қадірлі, жүйрік атқа дала қадірлі, ата анаға бала қадірлі». Баланы өсіріп өсіріп азамат етіп шығару үшін қаншама шыдамдылық, жауапкершілік, ізденіс, уақыт керек . Өзімнің еңбек жолымда әрдайым балалардың тілін, ой-өрісін, тіл байлығын дамыту мақсатында ертегілерден көріністер ұйымдастырамын. Себебі бала ролде өзі ойнаса сол кейіпкердің бойындағы барлық қасиет дағдыларын ой елегінен өткізіп саралайды. Ақылмен ойланады. Ол үшін тәрбиеші бойындағы асыл қасиет – ақыл-парасат болуы шарт. Баланың ішкі жан дүниесіне жол тартқан тәрбиеші ең нәзік те мөлдір, алайда, сонымен қоса, ең күрделі де жұмбақ әлемге енеді. Осы әлемнің ішінде, осы әлеммен қатар, үндесе өмір сүруі тиіс. Ол үшін сол мөлдір әлемнің айқыш-ұйқыш құбылыстары мен қағидаларын, заңдылықтары мен жұмбақтарын барынша тереңірек түсініп, парықтай алатын айқын да қуатты ақыл-парасат қажет. Адам жанын аялай отырып, түсінетін нәзік те әмбебап табиғи құрал керек.

Байқаймысың, байқаймысың,

Мына ғажап тамашаны.

Бір адамға байланысты,

Бір адамның болашағы, - деп ақын Мұхтар Шаханов жырлаған осы жыр жолдары бақыт теоремасының бірінші заңы болса керек.

Ұстаздық жолындағы мақсатым - педагогикалық, психологиялық, философиялық, тіл саласындағы т.б ғылым салаларының тиімді зерттеу нәтижелері мен озық тәжірибелердің алдыңғы қатардағы идеяларын басшылыққа ала отырып, жаңалықты жатырқамай, өзімнің іс-тәжірибеме енгізу және жетістікке жету. Міне, осы мақсат жолында үнемі ізденіп келемін.